Document ID: 32007R0800

REGOLAMENT TAL-KUMMISSJONI (KE) Nru 800/2007
tas-6 ta’ Lulju 2007
li jemenda r-Regolament tal-Kunsill (KEE) Nru 1859/82 rigward l-għażla ta’ oqsma li jippreżentaw il-kontijiet sabiex jiġi determinat id-dħul ta’ l-oqsma agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat r-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi netwerk għall-ġbir ta’ informazzjoni ta’ kontabilità dwar id-dħul u l-operazzjoni kummerċjali ta’ azjendi agrikoli fil-Komunità Ekonomika Ewropea (1), u b'mod partikolari l-Artikolu 4(4) tiegħu,
Billi:
(1)
L-Artikolu 2 tar-Regolament tal-Kummissjoni (KEE) Nru 1859/82 (2) jistipula, għal kull Stat Membru, il-limitu tad-daqs ekonomiku tad-ditti tal-kontabilità, inklużi fil-qasam ta’ l-istħarriġ tan-netwerk dwar l-informazzjoni tal-kontabilità agrikola.
(2)
L-Anness I tar-Regolament (KEE) Nru 1859/82 jistipula l-għadd ta’ ditti tal-kontabilità għal kull diviżjoni.
(3)
Wara l-adeżjoni tal-Bulgarija u tar-Rumanija, għandhom jiġu stabbiliti l-limiti kif ukoll l-għadd ta’ ditti tal-kontabilità għal dawn iż-żewġ Stati Membri.
(4)
Biex tkun garantita rappreżentanza effiċjenti tas-sitwazzjoni fis-Slovakkja, il-limitu kif ukoll l-għadd tad-ditti tal-kontabilità li jikkonċernaw is-Slovakkja għandhom ikunu adattati.
(5)
Ir-Regolament (KEE) Nru 1859/82 għandu għalhekk jiġi emendat f'dan is-sens.
(6)
Il-miżuri provduti f'dan ir-Regolament jikkonformaw ma’ l-opinjoni tal-Kumitat Komunitarju għan-Netwerk dwar l-Informazzjoni tal-Kontabilità Agrikola.
ADOTTAT DAN IR-REGOLAMENT:
Artikolu 1
Ir-Regolament (KEE) Nru 1859/82 huwa emendat kif ġej:
(1)
L-Artikolu 2 għandu jiġu sostitwit bis-segwenti:
“Artikolu 2
Għas-sena tal-kontijiet 2007 (perjodu ta’ 12-il xahar konsekuttiv li jibda bejn l-1 ta’ Jannar 2007 u l-1 ta’ Lulju 2007) u għas-snin tal-kontijiet sussegwenti, il-limitu li għalih issir referenza fl-Artikolu 4 tar-Regolament (KEE) Nru 79/65 fl-ESU għandu jkun kif ġej:
-
Il-Belġju: 16-il ESU
-
Il-Bulgarija: ESU 1
-
Ir-Repubblika Ċeka: 4 ESU
-
Id-Danimarka: 8 ESU
-
Il-Ġermanja: 16-il ESU
-
L-Estonja: 2 ESU
-
L-Irlanda: 2 ESU
-
Il-Greċja: 2 ESU
-
Spanja: 2 ESU
-
Franza: 8 ESU
-
L-Italja: 4 ESU
-
Ċipru: 2 ESU
-
Il-Latvja: 2 ESU
-
Il-Litwanja: 2 ESU
-
Il-Lussemburgu: 8 ESU
-
L-Ungerija: 2 ESU
-
Malta: 8 ESU
-
L-Olanda: 16-il ESU
-
L-Awstrija: 8 ESU
-
Il-Polonja: 2 ESU
-
Il-Portugall: 2 ESU
-
Ir-Rumanija: ESU 1
-
Is-Slovenja: 2 ESU
-
Is-Slovakkja: 8 ESU
-
Il-Finlandja: 8 ESU
-
L-Iżvezja: 8 ESU
-
Ir-Renju Unit (bl-eċċezzjoni ta’ l-Irlanda ta’ Fuq): 16-il ESU
-
Ir-Renju Unit (l-Irlanda ta’ Fuq biss) 8 ESU.”
(2)
Fl-Artikolu 5, għandu jiżdied is-subparagrafu segwenti:
“Il-Bulgarija u r-Rumanija għandhom jibagħtu lill-Kummissjoni l-pjan ta’ l-għażla tagħhom għas-sena tal-kontijiet 2007 qabel il-31 ta’ Lulju 2007.”
(3)
L-Anness I huwa emendat skond l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum mill-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mis-sena tal-kontijiet 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 6 ta’ Lulju 2007.

Labels: 18
19
6